Michael Kors se geure en grimering in SA
JY LEES NOU Michael Kors se geure en grimering in SA
Die bekende mode-onwerper Michael Kors het drie splinternuwe parfuums bekend gestel en boonop grimering ontwikkel wat elke geur perfek komplementeer.
Die drie versamelings in die nuwe reeks, The Sporty Sexy Glam Fragrance Collection, verteenwoordig elkeen 'n persoonlikheidstipe – sexy, sporty en glam.
Watter geur pas die beste by jou?
Vir Michael Kors is waaghalsige rooi lippe en vroue met 'n speelse geaardheid die definisie van Sexy. Daarom bestaan dié reeks uit helderrooi tot dieppienk skakerings lipstiffie, lipglans en naellak, met 'n dieprooi blosser. Die geur Sexy Amber bevat vars note soos lemoen, mandaryn, wit blomme, muskus en sandelhout.
Agter die skerms van Michael Kors se advertensies
Die Sporty-vrou se skoonheid is moeiteloos en natuurlik. Met lemoen en nartjie in die boonste note, wit blomme in die hart en houtnote in die basis is dié geur perfek vir die vrou met 'n aktiewe leefstyl. Die lipglans, lipstiffie en naellak in dié versameling is beskikbaar in natuurlike, neutrale skakerings saam met 'n natuurlike verbronser.
Kies die regte rooi lipstiffie
Michael Kors sê die Glam-versameling is vir die vrou wat daarvan hou om die koppe te laat draai. Die reeks bestaan uit dieppers skakerings vir die lipstiffie, lipglans en naellak, wat glansryk lyk saam met 'n verbronser in 'n koper skakering. Glam Jasmine is 'n blomgeur propvol jasmyn met warm hout- en sitrusnote op die agtergrond.
Kies die perfekte parfuum só
Watter versameling in die Sporty Sexy Glam Fragrance Collection van Michael Kors pas die beste by jou?
Diva Lip Lacquer (links) vir die Sporty-voorkoms en Bombshell Lip Lacquer vir die Sexy-voorkoms. Op die agtergrond is die Glam-voorkoms se Dame Lip Lacquer.